Á grásleppuveiðum í skugga bruna í fyrra Pétur Erlingsson , útgerðarmaður frá Grundarfirði , er einn af fjölmörgum sjómönnum Vesturlands sem gerðu það gott á grásleppuveiðum þetta vorið . Pétur var kominn með einar 90 tunnur af hrognum þegar blaðamaður Skessuhorns náði tali af honum í síðustu viku . Var hann að vonum stoltur og ánægður með veiðina . Pétur hefur verið á sjó síðan 1976 og hefur að eigin sögn unnið á öllum veiðarfærum . Fyrir tveimur árum festi hann svo kaup á bát , Rán SH 66 , og hefur haft eigin útgerð að aðalstarfi í tvö ár , veitt á handfæri , línu , verið á skötusel og loks á grásleppuveiðum . Pétur er nú með tvo menn í vinnu en hann bætti þriðja manni við áhöfnina nú í sumar vegna þess hve mikið er að gera . Hann heldur ótrauður áfram en hann fer brátt yfir á annan bát í grásleppunni áður en hann heldur á strandveiðarnar á Ráninni . Bátur og búnaður Péturs brann á síðasta ári og reyndist það honum dýrt , enda bættu tryggingarnar ekki tjónið . Sjá nánar spjall við Pétur í Skessuhorni sem kom út í gær .